CELEX: 32019D1861
Language: lv
Date: 2019-10-31 00:00:00
Title: Komisijas Īstenošanas lēmums (ES) 2019/1861 (2019. gada 31. oktobris), ar ko groza Īstenošanas lēmumu (ES) 2016/587, lai precizētu, vai minētā īstenošanas lēmuma darbības jomā ir LED ārējais apgaismojums, kas uzstādīts dažiem M1 kategorijas hibrīdelektriskiem transportlīdzekļiem bez ārējas uzlādes (NOVC-HEV) (Dokuments attiecas uz EEZ)

7.11.2019   
               
               
                  LV
               
               
                  Eiropas Savienības Oficiālais Vēstnesis
               
               
                  L 286/15
               
            
         KOMISIJAS ĪSTENOŠANAS LĒMUMS (ES) 2019/1861
         (2019. gada 31. oktobris),
         ar ko groza Īstenošanas lēmumu (ES) 2016/587, lai precizētu, vai minētā īstenošanas lēmuma darbības jomā ir LED ārējais apgaismojums, kas uzstādīts dažiem M1 kategorijas hibrīdelektriskiem transportlīdzekļiem bez ārējas uzlādes (NOVC-HEV)
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes 2009. gada 23. aprīļa Regulu (EK) Nr. 443/2009, ar ko, īstenojot daļu no Kopienas integrētās pieejas CO2 emisiju samazināšanai no vieglajiem transportlīdzekļiem, nosaka emisijas standartus jauniem vieglajiem automobiļiem (1), un jo īpaši tās 12. panta 4. punktu,
         tā kā:
         
                     (1)
                  
                  
                     Komisija 2016. gada 14. aprīlī ar Komisijas Īstenošanas lēmumu (ES) 2016/587 (2) apstiprināja testēšanas metodiku, ar kuru nosaka CO2 emisijas ietaupījumus no LED ārējā apgaismojuma, kas uzstādīts M1 kategorijas transportlīdzekļiem.
                  
               
                     (2)
                  
                  
                     Ražotāji Audi AG, Bayerische Motoren Werke AG, Ford-Werke GmbH, Hyundai Motor Europe Technical Center GmbH, Jaguar Land Rover LTD, Volkswagen AG, FCA Italy S.p.A., Automobiles Citroën Automobiles Peugeot PSA Automobiles SA, Opel Automobile GmbH – PSA un Renault SA (“pieprasījuma iesniedzēji”) 2018. gada 17. decembrī iesniedza pieprasījumu precizēt, vai minētā īstenošanas lēmuma darbības jomā ir LED ārējais apgaismojums, kas uzstādīts M1 kategorijas hibrīdelektriskiem transportlīdzekļiem bez ārējas uzlādes (NOVC-HEV), kuri atbilst Apvienoto Nāciju Organizācijas Eiropas Ekonomikas komisijas (ANO/EEK) Noteikumu Nr. 101 (3) (ANO EEK Noteikumi Nr. 101) 8. pielikuma 5.3.2. punkta 3) apakšpunktam.
                  
               
                     (3)
                  
                  
                     Komisija minēto pieprasījumu izvērtēja saskaņā ar Regulas (EK) Nr. 443/2009 12. pantu, Komisijas Īstenošanas regulu (ES) Nr. 725/2011 (4) un Tehniskajām norādēm par pieteikumu sagatavošanu inovatīvu tehnoloģiju apstiprināšanai atbilstoši Regulai (EK) Nr. 443/2009. Tā konstatēja, ka, pamatojoties uz pieprasījuma iesniedzēju sniegtajiem mērījumu datiem, Īstenošanas lēmumā (ES) 2016/587 izklāstītā testēšanas metodika būtu jāuzskata par piemērotu, lai ar to noteiktu CO2 emisijas ietaupījumus no LED apgaismojuma, kas uzstādīts NOVC-HEV grupas transportlīdzekļiem.
                  
               
                     (4)
                  
                  
                     Tāpēc ir lietderīgi precizēt, ka attiecībā uz visiem jauniem CO2 emisijas ietaupījumu sertifikācijas pieteikumiem, kas iesniegti pēc šā lēmuma stāšanās spēkā, ar iekšdedzes motoru aprīkoti M1 kategorijas transportlīdzekļi un NOVC-HEV, kuri atbilst ANO EEK Noteikumu Nr. 101 8. pielikuma 5.3.2. punkta 3) apakšpunkta prasībām, ir Īstenošanas lēmuma (ES) 2016/587 darbības jomā.
                  
               
                     (5)
                  
                  
                     Tāpēc Īstenošanas lēmums (ES) 2016/587 būtu attiecīgi jāgroza,
                  
               IR PIEŅĒMUSI ŠO LĒMUMU.
         
            1. pants
            Grozījums
            Īstenošanas lēmuma (ES) 2016/587 2. panta 1. punkta ievaddaļu aizstāj ar šādu:
            
               
                  “1.   Ražotājs var pieteikties uz tādu CO2 emisijas ietaupījumu sertifikāciju, ko dod viena vai vairākas LED ārējā apgaismojuma sistēmas, kuras paredzēts izmantot ar iekšdedzes motoru aprīkotos M1 kategorijas transportlīdzekļos vai M1 kategorijas hibrīdelektriskos transportlīdzekļos bez ārējas uzlādes (NOVC-HEV), kuri atbilst Apvienoto Nāciju Organizācijas Eiropas Ekonomikas komisijas Noteikumu Nr. 101 8. pielikuma 5.3.2. punkta 3) apakšpunktam, ja transportlīdzekļos ir uzstādīta viena šāda LED apgaismes ierīce vai to kombinācija:”.
               
            
         
         
            2. pants
            Stāšanās spēkā
            Šis lēmums stājas spēkā divdesmitajā dienā pēc tā publicēšanas Eiropas Savienības Oficiālajā Vēstnesī.
            Šā lēmuma 1. pantu piemēro sertifikācijas pieteikumiem, kas saskaņā ar Īstenošanas regulas (ES) Nr. 725/2011 11. pantu iesniegti pēc šā lēmuma stāšanās spēkā.
         
         
            Briselē, 2019. gada 31. oktobrī
            
               
                  Komisijas vārdā –
               
               Miguel ARIAS CAÑETE
               
                  Komisijas loceklis
               
            
         
         
            (1)  OV L 140, 5.6.2009., 1. lpp.
         
         
            (2)  Komisijas 2016. gada 14. aprīļa Īstenošanas lēmums (ES) 2016/587 par tehnoloģijas, ko izmanto efektīvā gaismas diožu ārējā apgaismojumā, apstiprināšanu par inovatīvu tehnoloģiju vieglo automobiļu CO2 emisiju samazināšanai saskaņā ar Eiropas Parlamenta un Padomes Regulu (EK) Nr. 443/2009 (OV L 101, 16.4.2016., 17. lpp.).
         
            (3)  Apvienoto Nāciju Organizācijas Eiropas Ekonomikas komisijas (ANO/EEK) Noteikumi Nr. 101 – Vienoti noteikumi par tādu vieglo automobiļu apstiprināšanu, kurus darbina tikai iekšdedzes dzinējs vai hibrīds elektrisks spēka piedziņas bloks, attiecībā uz oglekļa dioksīda emisijas un degvielas patēriņa mērījumiem un/vai elektroenerģijas patēriņa un elektriskā diapazona mērījumiem, kā arī par tādu M1 un N1 kategoriju transportlīdzekļu apstiprināšanu, kurus darbina tikai elektrisks spēka piedziņas bloks, attiecībā uz elektroenerģijas patēriņa un elektriskā diapazona mērījumiem (OV L 138, 26.5.2012., 1. lpp.).
         
            (4)  Komisijas 2011. gada 25. jūlija Īstenošanas regula (ES) Nr. 725/2011, ar ko izveido procedūru inovatīvu tehnoloģiju apstiprināšanai un sertificēšanai, lai samazinātu CO2 emisijas no vieglajiem automobiļiem saskaņā ar Eiropas Parlamenta un Padomes Regulu (EK) Nr. 443/2009 (OV L 194, 26.7.2011., 19. lpp.).